Diari Oficial de la Generalitat Valenciana


Sumari del DOGV 9473, del 18-11-2022 (2022/10044)

Extracte de la convocatòria de 10 de novembre de 2022, de la Universitat Politècnica de València, de convocatòria programes de mobilitat internacional «Promoe\_Santander/Erasmus+ KA 131».
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10722


Data del document
:   10-11-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la convocatòria de 10 de novembre de 2022, de la Universitat Politècnica de València, de convocatòria programes de mobilitat internacional «Promoe\_Santander/Erasmus+ KA 131». [2022/10635]  
BDNS (identif.): 658914.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/658914  
  
Primera. Objecte de la convocatòria  
Aquesta convocatòria té com a objecte l'adjudicació de destinacions i finançament per a la mobilitat d'estudis a països no europeus. Es pretén:  
- Permetre que els estudiants es beneficien de manera educativa, lingüística i cultural de l'experiència de l'aprenentatge en altres països.  
- Fomentar la cooperació entre institucions i enriquir l'entorn educatiu de les institucions d'acollida.  
- Contribuir a crear una comunitat de joves i futurs professionals ben qualificats, amb ments obertes i experiència internacional.  
  
  
Segona. Crèdit pressupostari i quantia de les ajudes  
L'import total de la convocatòria és de 587.000 ?.  
S'adjudicaran les beques disponibles fins a cobrir el pressupost adjudicat a aquesta convocatòria segons les condicions econòmiques descrites a continuació:  
A la present convocatòria es concediran:  
1) 337.000 - procedents de fons UPV en col·laboració amb el Banco Santander.  
2) 250.000 - procedents del projecte Erasmus + KA131 concedits a la UPV a la convocatòria 2022 per a mobilitat a tercers països no associats al programa.  
Els beneficiaris rebran una quantitat mensual per un màxim de 5 per a estades semestrals o 10 mesos en cas d'estades de curs complet, segons sigui l'estada sol·licitada, i un pagament únic en concepte de borsa de viatge, depenent de la universitat de destinació assignada i el rang de distància fins a aquesta.  
A la present convocatòria s'adjudicaran dos tipus d'ajudes:  
1) Ajuts Promoe\_Santander. Les ajudes Santander consistiran en:  
a. 600 - mensuals  
b) Borsa de viatge segons banda de viatge  
2) Ajuts Erasmus+ KA 131 Internacional. Les ajudes consistiran en:  
  
a. 700 - mensuals  
b) Bossa de viatge segons banda de viatge  
Ajuts complementaris de per a alumnes amb menys oportunitats.  
  
  
Tercera. Destinació de les beques  
Aquestes beques es dirigeixen a estudiants de grau i màster de titulacions oficials de la Universitat Politècnica de València que compleixen els requisits de participació de la convocatòria.  
  
Quarta. Bases reguladores  
www.opii.upv.es  
  
Cinquena. Sol·licituds  
Les sol·licituds s'emplenen a través del sistema de gestió de convocatòries d'aplicació AIRE de la UPV.  
El termini de presentació de sol·licituds serà de 12 dies hàbils des de l'endemà de la publicació d'aquesta convocatòria al Diari Oficial de la Generalitat Valenciana (DOGV).  
  
  
València, 10 de novembre de 2022.- El vicerector d'Internacionalització i Comunicació (p. d. R 1 de juny de 2021): José Francisco Monserrat del Río.